Hie sol ein man betrachten,
wo er het etlich gottes gab,
das er kein tu verachten,
der gleich der seinen gab nicht hab,
es sei gwalt, reichtum oder kunst.
Villeicht hat er entpfangen
ein gab, die im bringt größer nutz,
ob er gleich nit tut prangen;
hat weder kunst, gewalts noch putz,
so hat er etlich gabe sunst;
Ob sie gleich nit so scheinlich sein,
sint sie noch edler, wan die dein.
ieder sich seiner gab gebrauch,
veracht kein andern auch.